Bandar Seri Begawan

Bandar Seri Begawan () atau nama lama ia Bandar Brunei (Jawi: , ) merupakan ibu kota dan bagi negara Brunei Darussalam serta bandar diraja persemayaman Sultan Brunei yang memerintah.

Kawasan metropolitan kota ini yang merangkumi juga Daerah Brunei-Muara diduduki sebanyak 279,924 orang iaitu lebih setengah keseluruhan penduduk serata Brunei.

Sejarah 
Pendudukan di tepi muara Sungai Brunei boleh dikesan pada abad kelapan Masihi; peninggalan yang dijumpai berdekatan lokasi Muzium Brunei ini diamati menyerupai petempatan-petempatan seumpama yang diketahui di tempat lain seperti Kampong Ayer.

Pada tahun 5 Oktober 1970, kota ini dinamakan sempena Sultan Omar Ali Saifuddien III: "Seri Begawan" merupakan gelaran diberikan kepada baginda apabila turun takhtanya pada 1967 bererti "yang berbahagia" menyerap dari kata bahasa Sanskrit भगवान bhagavān yang bermaksud "beruntung, makmur, bahagia." Penamaan sedemikian diberikan sebagai tanda penghargaan rakyat Brunei kepada sumbangan baginda memodenkan negara Brunei sepanjang pemerintahan baginda.

Kota ini menjadi ibu kota ketiga kerajaan Brunei selepas Kota Batu dan Kampong Ayerl ia merupakan pusat pemerintahan kerajaan tersebut pada kemuncak kuasa ia sebagai suatu empayar.

Bandar Brunei hampir ranap seluruh infrastruktur berikutan perebutan kuasa antara pihak Jepun dan pihak Berikat semasa Perang Dunia Kedua; ia segera dibina semula setelah berjaya dikembalikan pihak British.

Pada 1 Ogos 2007, sultan Brunei memperkenankan pembesaran kawasan  ke .

Geografi 
Bandar Seri Begawan terletak di 4°53'25"U, 114°56'32"T, di tebing utara Sungai Brunei. Di Bandar Seri Begawan juga terdapat perkampungan air, Kampong Ayer, yang telah diduduki selama 1,300 tahun dan yang merupakan perkampungan jenis ini yang terbesar di Asia Tenggara.

Iklim 
Bandar Seri Begawan beriklim tropika. Tidak terdapat musim kering sebenar dan bandar ini mengalami hujan sepanjang tahun. Malah bulan "kering (Mac) secara puratanya menerima  hujan setiap tahun. Bulan-bulan dari Oktober hingga Disember menyaksikan hujan yang paling banyak dengan hujan turun lebih kurang setiap dua dari tiga hari. Seperti bandar-bandar tropika lain, suhu purata lebih kurang malar dengan ketinggian purata sekitar  dan kerendahan sekitar .

Demografi 
Penduduk Bandar Seri Begawan sekitar 140,000 orang dan kawasan metropolitannya mempunyai 278,000 penduduk (Ogos 2010). Majoriti orang Brunei terdiri daripada Melayu sementara penduduk Cina merupakan minoriti penting. Terdapat juga bangsa pribumi seperti Iban dan mereka diklasifikasikan sebagai Bumiputera. Terdapat juga banya pekerja asing di Brunei —kebanyakannya dari negara-negara jiran Indonesia dan Filipina, dan juga dari benua kecil India.

Tempat-tempat menarik

Masjid 

 Masjid Sultan Omar Ali Saifuddin – dibina pada tahun 1958, masjid ini memiliki kubah emas dan dinding ruang dalam yang diperbuat daripada marmar Itali.

 Masjid Jame'asr Hassanil Bolkiah – Masjid terbesar di Brunei. Ia dibina bagi memperingati hari ulang tahun ke-25 pemerintahan sultan. Dikenali oleh orang tempatan sebagai Masjid Kiarong.

Tempat-tempat bersejarah 
 Dewan Istiadat Diraja atau Lapau
 Lapau digunakan bagi upacara istiadat diraja. Sultan Hassanal Bolkiah dimahkotakan di sini pada 1 Ogos 1968.

 Makam al-marhum Sultan Bolkiah di Kota Batu
 Makam al-marhum Sultan Sharif Ali di Kota Batu
 Makam Di-Raja
 Terletak berjauhan dari sungai Brunei, Makam Di-Raja menjadi tempat bersemadi sultan-sultan Brunei dan ahli keluarga diraja.

Muzium 

 Muzium Brunei – Terletak di tapak arkeologi Kota Batu lebih kurang  dari Bandar Seri Begawan. Muzium ini diasaskan pada tahun 1965 dan merupakan muzium terbesar di Brunei. Muzium ini ditempatkan di tapaknya sekarang pada tahun 1970 dan dibuka dengan rasmi pada tahun 1972. Muzium memberi tumpuan kepada sejarah Islam, sejarah semula jadi, adat resam Brunei, seramik dan industri minyak Brunei.

Galeri

Rujukan

Pautan luar 

 Bandar Seri Begawan, Brunei Muara
 Municipal Department Bandar Seri Begawan

 Perniagaan
 Brunei Business Directory

Ibu negara di Asia
 B
Bandar dan pekan di Brunei